මධුර ඉංග්‍රීසි–සිංහල ශබ්දකෝෂය

මධුර ඉංග්‍රීසි–සිංහල ශබ්දකෝෂය () යනු මධුර කුලතුංග විසින් නිර්මාණය කරන ලද ඉලෙක්ට්‍රොනික ශබ්දකෝෂ සේවාවකි. එය පරිගණක මෘදුකාංගයක්, මාර්ගගත වෙබ් අඩවියක් සහ ඇන්ඩ්‍රොයිඩ් යෙදුමක් ලෙස ලබා ගත හැකිය. ශබ්දකෝෂය වචන 230,000 කට අධික ඉංග්‍රීසි සිංහල අර්ථ දැක්වීම් ප්‍රමාණයකින් සමන්විතය. විවිධ විෂය ක්ෂේත්‍ර ගණනාවක පාරිභාෂික පද ඇතුලත් විද්‍යාකෝෂයක් ද වෙයි. ශබ්දකෝෂ මෘදුකාංගය මේ වන විට 1,000,000 අධික වාරයක් ඩවුන්ලෝඩ් කර ගෙන ඇත. මාර්ගගත ශබ්දකෝෂය ශ්‍රී ලංකාවේ වැඩිපුරම නරඹන වෙබ් අඩවි 100 අතරට පත්ව ඇත. ශබ්දකෝෂය නොමිලේ දෙන මෘදුකාංගයක් ලෙස බෙදා හරිනු ලබයි. එය පළමු වතාවට නිකුත් කරන ලද්දේ 2002 නොවැම්බර් 23 වැනිදාය.

වර්ධනය
මහාචාර්ය ගුණපාල මලලසේකර මැතිතුමා විසින් සම්පාදිත මලලසේකර ඉංග්‍රිසි - සිංහල ශබ්දකෝෂය මත පදනම්ව මධුර කුලතුංග විසින් මධුර ඉංග්‍රීසි–සිංහල ශබ්දකෝෂය නිර්මාණය කර ඇත. පරිගණක මෘදුකාංග වැඩසටහන සම්පාදනය කිරීම සදහා විෂුවල් බේසික් සහ මයික්‍රොසොෆ්ට් ඇක්සස් භාවිතා කර ඇත. ලොව ප්‍රථම මාර්ගගත ඉංග්‍රීසි-සිංහල ශබ්දකෝෂය වන මධුර ඉංග්‍රීසි–සිංහල ශබ්දකෝෂය ශ්‍රී ලාංකික ජනතාව විසින් තම අධ්‍යාපනික කටයුතු වලදී මෙන්ම වෘත්තීය කටයුතු වලදීද භාවිතා කරති.

පාරිභාෂික ශබ්දකෝෂ එකතුව
විවිධ විෂය ක්ෂේත්‍ර ගණනාවකට අදාල තාක්ෂණික පද වලින් සමන්විත පාරිභාෂික ශබ්දකෝෂ එකතුවක් මධුර ඉංග්‍රීසි–සිංහල ශබ්දකෝෂය තුළ අන්තර්ගත කර ඇත.
+ පාරිභාෂික ශබ්දකෝෂ මාලාව කෙටි යෙදුම  විෂය ක්ෂේත්‍රය Acc.  ගිණුම්කරණය සහ ව්‍යාපාර () Aes.  සෞන්දර්ය අධ්‍යාපනය () Art.  කලා සහ අත්කම් () Bot.  උද්භිද විද්‍යාව () Che.  රසායන විද්‍යාව () Civ.  සිවිල් සහ යාන්ත්‍රික ඉංජිනේරු විද්‍යාව () Eco.  ආර්ථික විද්‍යාව () Ele.  විදුලි ඉංජිනේරු විද්‍යාව () Geo.  භූගෝල විද්‍යාව () Inf.  තොරතුරු තාක්ෂණය () Law.  නීතිය () Log.  දර්ශනය සහ තර්ක ශාස්ත්‍රය () Mat.  ගණිතය () Med.  වෛද්‍ය විද්‍යාව () Mng.  කළමනාකරණය () Oth.  වෙනත් () Phy.  භෞතික විද්‍යාව () Psy.  මනෝවිද්‍යාව () Soc.  සමාජ විද්‍යාව () Sta.  සංඛ්‍යානය () Sur.  මිනින්දෝරු ශිල්පය () Wea.  පේෂ සහ කුඹල් කර්මාන්තය ()

මූලාශ්‍ර

බාහිර සබැඳි

ප්‍රවර්ගය:පරිගණක මෘදුකාංග
ප්‍රවර්ගය:තොරතුරු තාක්ෂණය
ප්‍රවර්ගය:නිදහස් මෘදුකාංග